cyanic-selkie/wikianc huggingface dataset:
กระดูกฝ่ามือชิ้นที่ 2
กระดูกนี้มีหน้าประกบซึ่งเป็นข้อต่อกับกระดูกชิ้นอื่น 4 หน้า โดย 3 หน้าอยู่ทางด้านบน และอีกด้านหนึ่งอยู่ด้านอัลนา (ด้านใกล้นิ้วกลาง)
หน้าประกบที่อยู่ทางพื้นผิวด้านบน
และยังมีหน้าประกบที่เกิดข้อต่อกับกระดูกฝ่ามือชิ้นที่ 3 (third metacarpal) ที่พื้นผิวด้านอัลนาของกระดูกชิ้นนี้
ที่พื้นผิวด้านหลังมือของกระดูกชิ้นนี้ จะเป็นจุดเกาะปลายของกล้ามเนื้อเอกซ์เทนเซอร์ คาร์ไพ เรเดียลิส ลองกัส (Extensor carpi radialis longus muscle) ส่วนทางด้านตรงข้ามคือด้านฝ่ามือของฐานกระดูก จะเป็นจุดเกาะปลายของกล้ามเนื้อเฟลกเซอร์ คาร์ไพ เรเดียลิส (Flexor carpi radialis muscle)
พ.ศ. 2113
พุทธศักราช 2113 ใกล้เคียงกับ
สถานภาพทางสังคม
สถานภาพทางสังคม เป็นระดับคุณค่าทางสังคมที่ถือว่าบุคคลคนหนึ่งมีอยู่ หรือกล่าวให้เจาะจงคือ หมายถึงระดับโดยสัมพันธ์ของความเคารพ เกียรติยศ ความสามารถที่สันนิษฐานว่ามีอยู่ และการแสดงความนับถือ (deference) ตามที่บุคคล กลุ่มและองค์การในสังคมมอง สถานภาพขึ้นอยู่กับความเชื่อที่มีร่วมกันอย่างแพร่หลายซึ่งสมาชิกในสังคมถือว่ามีคุณค่าทางสังคมมากหรือน้อยกว่า หรือกล่าวได้ว่า เป็นผู้ที่เชื่อว่าดีกว่าผู้อื่นในด้านความสามารถหรือลักษณะทางศีลธรรม สถานภาพตัดสินได้จากการมีคุณลักษณะหลายประการที่ในทางวัฒนธรรมเชื่อว่าบ่งชี้ความเหนือกว่าหรือด้อยกว่า (เช่น พูดจาฉะฉาน หรือเชื้อชาติกำเนิด) ด้วยเหตุนี้ บุคคลจะใช้ลำดับชั้นของสถานภาพเพื่อจัดสรรทรัพยากร ตำแหน่งผู้นำ และอำนาจรูปแบบอื่น และในการนั้น ความเชื่อทางวัฒนธรรมที่มีร่วมกันนี้เองจะทำให้เกิดการกระจายทรัพยากรและอำนาจซึ่งแท้จริงแล้วไม่เท่าเทียมกลับดูเป็นธรรมชาติและเป็นธรรมขึ้นมา ซึ่งเป็นการสนับสนุนระบบการแบ่งชนชั้นทางสังคม ลำดับชั้นของสถานภาพดูเหมือนจะเป็นสิ่งสากลในสังคมมนุษย์ต่าง ๆ
หนุมานพบ 5 ไอ้มดแดง
หนุมานพบ 5 ไอ้มดแดง (ハヌマーンと5人の仮面ライダー; Hanuman and the 5 Kamen Riders) เป็นภาพยนตร์ภาคต่อของเรื่อง หนุมานพบ 7 ยอดมนุษย์ ออกฉายเมื่อปี พ.ศ. 2518 กำกับภาพยนตร์โดย สมโพธิ แสงเดือนฉาย และจำหน่ายในนามของ ไชโยภาพยนตร์ สมโพธิ แสงเดือนฉายได้ซื้อลิขสิทธิ์ภาพยนตร์ของ บริษัทโตเอะ เรื่อง Five Riders VS King Dark  หนุมานพบห้าไอ้มดแดง โดยใช้  Footage  มาตัดต่อเข้ากับส่วนที่ถ่ายทำขึ้นมาใหม่ ซึ่งทาง  โรงถ่ายภาพยนตร์ไชโย  ได้สร้าง  Props  ทำชุดและสร้างมอเตอร์ไซด์ของ  Kamen Riders  ขึ้นมา แต่ก็ยังใช้ทีมงานญี่ปุ่นที่เคยร่วมงานกันในภาพยนตร์ หนุมานพบ 7 ยอดมนุษย์ มาช่วยถ่ายทำและกำกับ ภาพยนตร์เรื่องนี้ออกฉายครั้งแรกเมื่อวันที่ 15 มีนาคม พ.ศ. 2518 ที่โรงภาพยนตร์ เพชรรามา และ เพชรเอ็มไพร์ (1)
เรื่องย่อ
องค์กรก็อด ที่ชั่วร้ายส่งเหล่าสมุนปีศาจออกอาละวาด จับผู้หญิงสาวสูบเลือดเพื่อเพิ่มพลังให้แก่ คิงดาร์ค ผู้เป็นประมุข เหล่าไรเดอร์ทั้ง 5 ได้แก่ คาเมนไรเดอร์ หมายเลข 1, หมายเลข 2, V3, ไรเดอร์แมน และ คาเมนไรเดอร์เอ็กซ์ ได้เข้ามา ขัดขวางจนในที่สุด คิงดาร์คก็บังคับให้ ดร.วิสุทธิ์ นักวิทยาศาสตร์ชาวไทย สร้างปีศาจค้างคาวที่มีพลังเหนือกว่าเหล่า คาเมนไรเดอร์ ได้สำเร็จ พร้อมด้วย สมุนปีศาจทั้ง 4 และเมื่อ คิงดาร์ค ขยายร่างยักษ์ คาเมนไรเดอร์ทั้ง 5 จึงไม่สามารถ รับมือได้วิธีสุดท้ายก็คือการรวบรวมพลังระหว่าง คาเมนไรเดอร์ทั้ง 5 และเจ้า หนุมาน เท่านั้น แต่ไม่มีใครรู้ว่า เจ้า หนุมาน จะปรากฏกายเมื่อใด
เรมิงตัน 1100
เรมิงตัน 1100 (Remington Model 1100) เป็นปืนลูกซองกึ่งอัตโนมัติแรงดันแก๊ส ซึ่งเป็นที่นิยมในหมู่นักกีฬา เปิดตัวครั้งแรกโดยบริษัทเรมิงตันใน ค.ศ. 1963 มันยังคงอยู่ในการผลิตร่วมสมัย ปีต่อมา
ประวัติ
ได้รับการออกแบบโดยเวย์น ลีค และโรเบิร์ต เคลลีย์ เรมิงตัน รุ่นโมเดล 1100 ได้รับการเปิดตัวใน ค.ศ. 1963 ในฐานะผู้สืบทอดปืนลูกซองแรงดันแก๊สรุ่นโมเดล 58 และรุ่นโมเดล 878 ซึ่งรุ่นโมเดล 58 ได้เสริมอาการสะท้อนถอยหลังของลำกล้องปืนรุ่นโมเดล 11-48 ที่ยังคงความการกระทำแบบช่วงยาวของการออกแบบดั้งเดิมโดยจอห์น บราวนิง ซึ่งนำเสนอในรุ่นโมเดล 11 และบราวนิง ออโต-5 ส่วนการเปิดตัวใน ค.ศ. 1963 รุ่นโมเดล 1100 ได้แทนที่รุ่นโมเดล 58 และรุ่นโมเดล 878 รวมถึงต่อมาได้แทนที่รุ่นโมเดล 11-48 เช่นกัน
รุ่นโมเดล 1100 ได้นำเข้ามาซึ่งยุคแห่งปืนลูกซองอัตโนมัติที่ประสบความสำเร็จและเชื่อถือได้; ซีรีส์ทุกรุ่นโมเดลใช้แรงดันแก๊สด้วยกลไกที่ช่วยลดแรงสะท้อนกลับมาของปืนอย่างเห็นได้ชัด ใน ค.ศ. 1983 มันเป็นปืนลูกซองบรรจุกระสุนอัตโนมัติที่ขายดีที่สุดในประวัติศาสตร์สหรัฐ ในแง่ดอลลาร์
เวอร์ชันธรรมดาของรุ่นโมเดล 1100 ใน 12 เกจ ได้รับการตั้งชื่อสปอตส์แมน 12 ออโต มีจำหน่ายในร้านค้า เช่น ทาร์เก็ต, เคมาร์ต และวอลมาร์ตในช่วงกลางคริสต์ทศวรรษ 1980 พร้อมกับสปอตส์แมน 12 ปั๊ม ซึ่งเป็นรุ่นโมเดล 870 ธรรมดา สปอตส์แมน 12 ออโต มีพานท้ายเบิร์ชที่มีราคาต่ำกว่า และทำเครื่องหมายสำหรับชิ้นงานทรงกลมบนโครงปืนน้อยกว่า เหล่านี้เป็นเพียงแค่ความแตกต่างด้านความสวยงาม และชิ้นส่วนรุ่นโมเดล 1100 ทั้งหมดใน 12 เกจสามารถใช้แทนกันได้อย่างสมบูรณ์ รวมถึงลำกล้องปืนและโครงปืน สปอตส์แมน 12 ทั้งสองถูกยกเลิกใน ค.ศ. 1987 พร้อมกันกับการเปิดตัวรุ่นโมเดล 11-87 กึ่งอัตโนมัติ และปืนลูกซองแบบปั๊มรุ่นโมเดล 870 เอกซ์เพรส
ครรภ์มานน้ำ
ครรภ์มานน้ำ (polyhydramnios, polyhydramnion, hydramnios) เป็นภาวะที่มารดาที่ตั้งครรภ์มีปริมาณของน้ำคร่ำในถุงน้ำคร่ำมากกว่าปกติ อาจทำให้มีความเสี่ยงต่อการเกิดภาวะแทรกซ้อนอื่นๆ ของการตั้งครรภ์ได้ ทั่วไปมักวินิจฉัยจากการตรวจด้วยคลื่นเสียงความถี่สูง
อุบัติการณ์
อุบัติการณ์ของครรภ์มานน้ำในเวชปฏิบัติทางสูติศาสตร์โดยทั่วไปอยู่ที่ระหว่างร้อยละ 0.2-1.6 ซึ่งแตกต่างกันไปขึ้นกับเกณฑ์การวินิจฉัย กลุ่มประชากรที่นำมาศึกษาอุบัติการณ์ อายุครรภ์ และปัจจัยอื่นๆ การศึกษาวิจัยครั้งหนึ่งทำกับการตั้งครรภ์เดี่ยว 93,332 ครรภ์ ที่คลอดในโรงพยาบาลแห่งหนึ่งในปี ค.ศ. 1991-1997 พบว่ามีการวินิจฉัยครรภ์มานน้ำจากการตรวจด้วยคลื่นเสียงความถี่สูงก่อนการคลอด 708 ครรภ์ (คิดเป็นร้อยละ 0.7 ของการคลอด) โดยในจำนวนนี้พบครรภ์มานน้ำระดับเป็นน้อย ปานกลาง และรุนแรง อยู่ที่ร้อยละ 66, 22 และ 12 ตามลำดับ
กฎหมายป้องกันความฟุ่มเฟือย
กฎหมายป้องกันความฟุ่มเฟือย (Sumptuary law, จากภาษาละติน sūmptuāriae lēgēs) เป็นกฎหมายที่บัญญัติมาเพื่อควบคุมการบริโภค โดยทางพจนานุกรมกฎหมายของแบล็ค (Black's Law Dictionary) ได้นิยามมันเอาไว้ว่า "กฎหมายที่ถูกบัญญัติมาเพื่อยับยั้งความหรูหราหรือความฟุ่มเฟือย โดยเฉพาะอย่างยิ่งกับการใช้จ่ายอย่างเกินควรกับเครื่องแต่งกาย อาหาร เฟอร์นิเจอร์ ฯลฯ" ในอดีต มันมีจุดมุ่งหมายเพื่อกำหนดและส่งเสริมการจัดช่วงชั้นทางสังคมและศีลธรรมผ่านการจำกัดการบริโภคเสื้อผ้า อาหาร และรายจ่ายฟุ่มเฟือย โดยการจำกัดมักขึ้นอยู่กับตำแหน่งทางสังคมของแต่ละบุคคล
3 จี
3 จี (3G,3rd generation mobile telecommunications) เป็นมาตรฐานโทรศัพท์มือถือในยุคที่ 3 ถูกพัฒนาเพื่อแทนที่ ระบบโทรศัพท์ 2G ซึ่ง 3G นั้นได้รับการพัฒนาบนพื้นฐานของมาตรฐาน IMT-2000 ภายใต้กลุ่มของสหภาพโทรคมนาคมระหว่างประเทศ
มาตรฐานโทรศัพท์มือถือยุคที่ 3 หรือที่เรียกว่า ระบบ UMTS หรือ WC ในระบบจีเอสเอ็ม (GSM) ใช้ช่วงความถี่ตั้งแต่ 850, 900 , 1800 , 1900 และ 2100 ผสานเทคโนโลยีในปัจจุบันเข้าด้วยกัน มีความสามารถในการนำเสนอข้อมูล ใช้งานด้านมัลติมีเดีย ส่งผ่านข้อมูลทั้งภาพและเสียงในระบบไร้สายด้วยความเร็วที่สูง
มาตรฐานยูเอ็มทีเอส
มาตรฐานยูเอ็มทีเอส (UMTS, Universal Mobile Telecommunications Services) ออกแบบมาสำหรับผู้ให้บริการเครือข่ายโทรศัพท์เคลื่อนที่ได้นำ ไปพัฒนาต่อจากยุค 2G/2.5G/2.75G เพื่อเข้าสู่มาตรฐานยุค 3 จี ได้รับการพัฒนามาตรฐานโดยองค์กร 3จีพีพี (3GPP) มีเทคโนโลยีหลักที่มีการยอมรับใช้งานอย่างกว้างขวางทั่วโลกคือมาตรฐาน Wideband Code Division Multiple Access (W-CDMA) ซึ่งจะมีการพัฒนาต่อไปสู่มาตรฐาน HSDPA (High Speed Downlink Packet Access) สามารถสื่อสารด้วยอัตราเร็วสูงถึง 14 เมกะบิต/วินาที เร็วกว่า 2.75G ประมาณ 36 เท่า มาตรฐาน W-CDMA ได้รับการยอมรับจากบริษัท NTT DoCoMo ของประเทศญี่ปุ่นผู้ให้บริการโทรศัพท์เคลื่อนที่ไอ-โหมด (I-mode) เปลี่ยนเป็นมาตรฐาน 3G ภายใต้เครื่องหมายการค้า FOMA โดยเปิดให้บริการในประเทศญี่ปุ่นอย่างเป็นทางการตั้งแต่เดือนพฤศจิกายน พ.ศ. 2544 ปัจจุบัน W-CDMA เป็นเครือข่าย 3G ที่ใหญ่ที่สุดในประเทศญี่ปุ่น
มาตรฐานดับเบิลยู-ซีดีเอ็มเอ
ดับเบิลยู-ซีดีเอ็มเอ (W-CDMA, WCDMA, Wideband Code-Division Multiple Access) เป็นมาตรฐานหนึ่งในระบบการสื่อสารแบบไร้สาย ภายใต้ IMT-2000 มีความสามารถในการรับส่งข้อมูลแบบไร้สาย เช่น โทรศัพท์เคลื่อนที่ หรือ อุปกรณ์สื่อสารแบบไร้สาย ด้วยความเร็วสูง สามารถรับส่งข้อมูล ภาพ เสียง หรือ รูปแบบวิดีโอ ด้วยความเร็วสูง 2 เมกะบิต/วินาที
เสี่ยวเอส
สวีซีตี้ หรือ เสี่ยวเอส (อังกฤษ: Dee Hsu, Xiao s, 小S; เกิด 14 มิถุนายน ค.ศ. 1978) เป็นนักร้องและนักแสดงชาวไต้หวัน ที่มีพี่สาว(ต้าเอส)เป็นนักร้องและนักแสดงไต้หวันโด่งดังมากจากเรื่อง รักใสใสหัวใจสี่ดวง (2001) ในบท ซานไช่
ประวัติ
สีว์ซีตี้ มีชื่อเล่นว่า ถีง ถีง แฟน ๆ รู้จักเธอในนามเสี่ยวเอส เป็นน้องสาวของต้าเอส เกิดเมื่อวันที่ 14 มิถุนายน 1978 ที่ไต้หวัน ภูมิลำเนาอยู่ที่มณฑลซานตงของจีนแผ่นดินใหญ่ สามารถพูดได้ทั้งภาษาจีนกลาง ภาษาอังกฤษและภาษาญี่ปุ่น จบการศึกษาจากโรงเรียนศิลปะหัวกั่งของไต้หวัน เสี่ยวเอสเข้าวงการบันเทิงตอนอายุ 15 ปี และก่อตั้งวงวงดนตรี ASOS กับพี่สาวต้าเอสในปี 1993 ตั้งแต่ปี 1994 จนถึงปัจจบัน ASOS ได้ออกอัลบั้มทั้งหมด 8 ชุด อัลบั้มชื่อ bian tai shao nv ซึ่งออกในปี 2002 เสี่ยวเอสกับพี่สาวต้าเอสได้ประพันธ์เนื้อร้องและทำนองหลายเพลงในชุดนี้ ปัจจุบัน เสี่ยวเอสเน้นบทบาทเป็นพิธีกรมากกว่า เธอเป็นพิธีกรที่มีชื่อเสียงโด่งดังทั่วเอเซีย และเป็นพิธีกรรายการโทรทัศน์มากมายในไต้หวัน เช่น รายการ yu le bai fen bai รายการ wo cai และรายการ kang xi lai le เป็นต้น บทบาทของเธอในฐานะพิธีกรก็ได้รับความชื่นชอบจากแฟน ๆ มาก ด้านครอบครัวเสี่ยวเอสแต่งงานกับนักธุรกิจหนุ่ม สี่ว์ หย่าเตี้ยว (ไมค์) มีลูก 2 คน และตั้งใจว่าจะมีคนที่ 3 ต่อ
และล่าสุด เสี่ยวเอสกำลังรับบทเป็นพี่สาวเต้าหมิงซื่อในรักใสใสหัวใจสี่ดวง 2018
ครัฟท์ เจ้าชายแห่งโฮเอินโลเออ-ลังเงินบวร์ค
ครัฟท์ เจ้าชายแห่งโฮเอินโลเออ-ลังเงินบวร์ค (Kraft, Prince of Hohenlohe-Langenburg) ประสูติเมื่อวันที่ 25 มิถุนายน ค.ศ. 1935 ณ ประเทศเยอรมนี เป็นพระโอรสพระองค์ใหญ่ใน เจ้าชายก็อทฟรีทแห่งโฮเอินโลเออ-ลังเงินบวร์ค กับเจ้าหญิงมาร์การีตาแห่งกรีซและเดนมาร์ก ทรงเป็นพระภาคิไนยใน เจ้าชายฟิลิป ดยุกแห่งเอดินบะระ พระญาติชั้นที่ 1 ในชาลส์ เจ้าชายแห่งเวลส์ ทั้งนี้พระองค์ทรงสืบเชื้อสายมาจาก สมเด็จพระราชินีนาถวิกตอเรีย และพระเจ้าคริสเตียนที่ 9 แห่งเดนมาร์ก ผ่านทางสายพระมารดา
เสกสมรส
พระองค์ทรงเสกสมรสครั้งแรกกับ เจ้าหญิงชาร์ลอตต์แห่งครอย เมื่อวันที่ 5 มิถุนายน ค.ศ. 1965 ก่อนจะทรงหย่าร้างกันในปี ค.ศ. 1990 มีพระบุตร 3 พระองค์คือ
ในปี ค.ศ. 1992 ทรงเสกสมรสใหม่กับ เออร์มา พอสเพช ไม่มีพระบุตร
สิ้นพระชนม์
พระองค์สิ้นพระชนม์ลงเมื่อวันที่ 16 มีนาคม ค.ศ. 2004 ณ ลังเงินบวร์ค สิริพระชันษา 68 ปี ตำแหน่งเจ้าชายแห่งโฮเอินโลเออ-ลังเงินบวร์ค จึงตกเป็นของพระโอรสพระองค์แรก
โรงเรียนบ้านนาหว้า
โรงเรียนบ้านนาหว้า" (Bannawa School) (ชื่อย่อ : น.ว. / N.W.) เป็นโรงเรียนประถมศึกษาประจำอำเภอนาหว้า จังหวัดนครพนม เปิดทำการสอนในระดับปฐมวัย, ช่วงชั้นที่ 1 (ป.1 - ป.3) และช่วงชั้นที่ 2 (ป.4 - ป.6) สังกัดสำนักงานเขตพื้นที่การศึกษาประถมศึกษานครพนม เขต 2 สพฐ. กระทรวงศึกษาธิการ
ประวัติโรงเรียน
โรงเรียนบ้านนาหว้า เป็นโรงเรียนประจำอำเภอนาหว้า อนุมัติตั้งขึ้นครั้งแรกเมื่อ วันที่ 19 สิงหาคม 2459 ที่วัดธาตุประสิทธิ์ให้ชื่อว่า “โรงเรียนบ้านนาหว้า 1 วัดธาตุ” มีนายสุทา  สุวรรณโพธิ์ศรี  เป็นครูใหญ่คนแรก  ต่อมาในปี พ.ศ. 2483 นายบาน สิทธิ  ได้บริจาคที่ดินส่วนตัวจำนวน 30 ไร่ มอบให้เป็นที่สำหรับสร้างอาคารเรียนและได้ย้ายสถานที่เรียนจากวัดธาตุประสิทธิ์มาทำการเรียนการสอนในที่ดินแปลงดังกล่าว
เกี่ยวกับโรงเรียน
รู้หน้าที่ มีวินัย ใฝ่เรียนรู้ คู่คุณธรรม นำการกีฬา เก่งกล้าวิชาการ ประสานชุมชน
สีเขียว - เหลือง
150 หมู่ 1 ถนนนาหว้า - ดอนเชียงบาน ตำบลนาหว้า อำเภอนาหว้า จังหวัดนครพนม
โทรศัพท์    : 0-4259-7589 01 โทรสาร     : 0-4259-7589
ตำบลโนนค้อ (อำเภอโนนคูณ)
ตำบลโนนค้อ เป็นตำบลที่ตั้งขึ้นเมื่อปี 2520 โดยแยกจากอำเภอกันทรารมย์ และได้ก่อตั้งเป็นองค์การบริหารส่วนตำบลเมื่อปี พศ. 2540 องค์การบริหารส่วนตำบลโนนค้อ เป็นองค์กรขนาดกลาง เป็นหน่วยงานการปกครองแห่งหนึ่งที่อยู่ใน อำเภอโนนคูณ ประชากรส่วนใหญ่พูดภาษาไทยอีสาน นับถือศาสนาพุทธ มีอาชีพเกษตรกรรมเป็นหลัก มีพื้นที่ 32,438 ไร่ หรือ 58 ตารางกิโลเมตร
ที่ตั้งและอาณาเขต
ตำบลโนนค้อ มีเนื้อที่ประมาณ 32,438 ไร่ หรือประมาณ 58 ตารางกิโลเมตร
ทรัพยากรธรรมชาติและสิ่งแวดล้อม
ทรัพยากรธรรมชาติที่สำคัญในพื้นที่ตำบลโนนค้อ คือ ห้วย หนอง คลอง บึง ที่มีอยู่ตามธรรมชาติถึง 29 แห่ง สภาพดินส่วนใหญ่เป็นดินทรายไม่เหมาะแก่การเพาะปลูก พื้นที่ราบสูงแห้งแล้งมีพื้นที่ป่าไม้เพียงเล็กน้อย ซึ่งทำให้สภาพของพื้นที่โดยทั่วไปแห้งแล้ง ไม่มีน้ำเพียงพอสำหรับทำการเกษตรและเลี้ยงสัตว์ได้ในเกือบทุกพื้นที่
หมู่บ้านและประชากร
องค์การบริหารส่วนตำบลโนนค้อ รับผิดชอบหมู่บ้านทั้ง 20 หมู่บ้าน ในเขตพื้นที่บริการ มีจำนวน 2,464 หลังคาเรือน และมีจำนวนประชากรทั้งหมด 8,395 คน จากการสำรวจในปี 2557 ดังตารางดังต่อไปนี้
เศรษฐกิจ
การประกอบอาชีพของประชาชนในพื้นที่ตำบลโนนค้อ สามารถแยกประเภทการประกอบอาชีพออกเป็นหมวดหมู่ดังนี้
การขนส่ง
ในเขตพื้นที่ตำบลโนนค้อ มีทางหลวงแผ่นดินสายอุบลราชธานี–กันทรลักษณ์ (สาย 2178) วิ่งตัดผ่าน และถนนทางหลวงชนบทที่ (ศก.4006) เป็นเส้นทางสายหลัก ใช้ในการติดต่อระหว่างตำบลโนนค้อกับอำเภอโนนคูณ ไปยังจังหวัดศรีสะเกษและจังหวัดอุบลราชธานี ทั้งยังเป็นเส้นทางหลักในการเดินทางไปติดต่อราชการของอำเภอ
IQ
IQ อาจหมายถึง
ลัทธิขงจื๊อ
ลัทธิขงจื๊อ หรือ ศาสนาขงจื๊อ (Confucianism) หรือ ลัทธิหยู เป็นระบบด้านจริยธรรมและปรัชญาของจีน ซึ่งพัฒนาจากการสอนของขงจื๊อ (551 - 479 ปีก่อน ค.ศ.) นักปรัชญาชาวจีน ลัทธิขงจื๊อถือกำเนิดขึ้นเป็น "งานสอนด้านจริยธรรม-สังคมการเมือง" ในยุคชุนชิว แต่ภายหลังพัฒนาส่วนที่เป็นอภิปรัชญาและจักรวาลวิทยาในสมัยราชวงศ์ฮั่น หลังการละทิ้งลัทธิฟาเฉียในประเทศจีนหลังราชวงศ์ฉิน ลัทธิขงจื๊อได้กลายมาเป็นอุดมการณ์แห่งรัฐอย่างเป็นทางการของจีน กระทั่งถูกแทนที่ด้วย "หลัก 3 ประการแห่งประชาชน" ของนายแพทย์ ซุนจงซาน เมื่อมีการสถาปนาสาธารณรัฐจีน ตามด้วยคอมมิวนิสต์ลัทธิเหมาหลังสาธารณรัฐจีนถูกแทนที่ด้วยสาธารณรัฐประชาชนจีนในจีนแผ่นดินใหญ่
มนุษยนิยมเป็นแก่นของลัทธิขงจื๊อ ซึ่งเป็นความเชื่อที่ว่า มนุษย์สามารถสอน พัฒนาและทำให้สมบูรณ์ได้ผ่านความพยายามส่วนตนและร่วมกับสังคม โดยเฉพาะอย่างยิ่ง การฝึกตนและการเกิดขึ้นเอง (self-creation) ลัทธิขงจื๊อมุ่งเน้นการพัฒนาคุณธรรมและการธำรงรักษาจริยธรรม โดยมีหลักพื้นฐานที่สุด คือ เหริน (rén) ยี่ (yì) และหลี่ (lǐ) เหรินเป็นข้อผูกมัดปรัตถนิยมและความมีมนุษยธรรมแก่ปัจเจกบุคคลอื่นภายในชุมชน ยี่เป็นการค้ำจุนความชอบธรรมและอุปนิสัยทางศีลธรรมในการทำดี และหลี่เป็นระบบจารีตและความเหมาะสมซึ่งตัดสินว่า บุคคลควรปฏิบัติตนอย่างไรให้เหมาะสมภายในชุมชน ลัทธิขงจื๊อถือว่า บุคคลควรยอมถวายชีวิตให้ หากจำเป็น เพื่ออุทิศแก่การค้ำจุนค่านิยมทางศีลธรรมหลัก เหรินและยี่ ผู้นับถือลัทธิขงจื๊ออาจเป็นผู้เชื่อในศาสนาพื้นบ้านของจีนด้วยก็ได้ เพราะลัทธิขงจื๊อเป็นอุดมการณ์มนุษยนิยมและอเทวนิยม และไม่ข้องเกี่ยวกับความเชื่อในสิ่งเหนือธรรมชาติหรือในพระเจ้าที่มีตัวตน
หลายวัฒนธรรมและประเทศได้รับอิทธิพลอย่างมากจากลัทธิขงจื๊อ รวมทั้ง จีนแผ่นดินใหญ่ ไต้หวัน เกาหลี ญี่ปุ่น และเวียดนาม เช่นเดียวกับอีกหลายดินแดนที่ชาวจีนเข้าไปตั้งรกรากจำนวนมาก เช่น สิงคโปร์ แม้แนวคิดลัทธิขงจื๊อจะแพร่หลายในพื้นที่เหล่านี้ มีคนส่วนน้อยนอกแวดวงวิชาการที่ระบุว่าตนเองเป็นผู้นับถือลัทธิขงจื๊อ และกลับเห็นว่าจริยศาสตร์ขงจื๊อเป็นแนวปฏิบัติเติมเต็มสำหรับอุดมการณ์และความเชื่ออื่นมากกว่า ซึ่งมีทั้งประชาธิปไตย มากซิสต์ ทุนนิยม ศาสนาคริสต์ ศาสนาอิสลาม และศาสนาพุทธ
ประวัติและพัฒนาการ
นักคิดและปัญญาชนสำนักวิชาขงจื๊อกลับถูกปราบปรามกวาดล้างครั้งใหญ่ในสมัยราชวงศ์ฉินหรือจักรพรรดิจิ๋นซี ในเหตุการณ์ "เผาตำรา ฝังบัณฑิต" เพราะเห็นว่าปัญญาชนขงจื๊อต่อต้านการปกครองและวิพากษ์วิจารณ์รัฐบาลว่าไร้คุณธรรม อย่างไรก็ตาม ลัทธิขงจื๊อได้รับการฟื้นฟูและมีบทบาทอีกครั้งในสมัยราชวงศ์ฮั่น (206 ปีก่อน ค.ศ.- ค.ศ. 220) และกลายเป็นลัทธิคำสอนที่มีอิทธิพลต่อการเมืองการปกครองของจีนมากที่สุด รวมถึงได้รับการส่งเสริมให้แพร่หลายในสังคมในฐานะหลักในการดำเนินชีวิตของผู้คน คัมภีร์และตำราของสำนักวิชาขงจื๊อกลายเป็นตำราเรียนและวิชาหลักของชาวจีนตั้งแต่โบราณจนถึงคริสต์ศตวรรษที่ 19
บิวติฟูลเวิลด์/คิสแอนด์คราย
"บิวติฟูลเวิร์ด/คิส&คราย" (Beautiful World/Kiss & Cry) เป็นผลงานซิงเกิลภาษาญี่ปุ่นที่ 19 (จากทั้งหมด 26 ซิงเกิล) ของฮิคารุ อุทาดะ วางจำหน่ายในวันที่ 29 สิงหาคม พ.ศ. 2550
เจ้าหญิงมารี-กาบรีแยลแห่งนัสเซา
เจ้าหญิงมารี-กาบรีแยลแห่งนัสเซา  (Her Royal Highness Princess Marie-Gabrielle of Nassau) ประสูติเมื่อวันที่ 8 กันยายน 2529 เป็นพระธิดาองค์โตใน เจ้าชายฌ็องแห่งลักเซมเบิร์ก กับ เฮเลน ซูซานา เบ็ตตัว พระชายาคนแรก เป็นพระนัดดาใน แกรนด์ดยุกฌ็องแห่งลักเซมเบิร์ก และพระภาติยะใน แกรนด์ดยุกอ็องรีแห่งลักเซมเบิร์ก โดยพระองค์ประสูติก่อนที่พระบิดาและพระมารดาจะเสกสมรสกัน จึงทำให้มิได้ดำรงพระยศเจ้า ซึ่งการเสกสมรส ทำให้พระบิดาสูญเสียศิทธิ์ในการสืบราชบัลลังก์ โดยพระบิดาทรงเสกมสรสกับพระมารดา เมื่อวันที่ 21 กันยายน พ.ศ. 2538 โดยพระมารดารวมถึงพระองค์ ได้รับยศที่ เคาน์เตสมารี-กาบรีแยล เด นัสเซา กระทั่งวันที่ 24 พฤศจิกายน พ.ศ. 2547 พระองค์ได้รับพระราชทานยศเป็น เจ้าหญิงมารี-กาบรีแยลแห่งนัสเซา พร้อมฐานันดร รอยัลไฮเนส
เจ้าหญิงมารี-กาบรีแยลแห่งนัสเซา ทรงเสกสมรสกับ อันโตนิอุส วิลมส์ เมื่อวันที่ 15 พฤษภาคม 2560 ซึ่งเป็นวันประสูติของพระบิดาด้วย โดยงานเสกสมรส จัดขึ้น ณ เมืองลักเซมเบิร์ก และงานด้านศาสนาจัดขึ้นเมื่อวันที่ 2 กันยายน ในปีเดียวกัน โดยมีพระโอรส 2 คน คือ
สถานีขนส่งผู้โดยสาร จังหวัดนครศรีธรรมราช
สถานีขนส่งผู้โดยสารจังหวัดนครศรีธรรมราช เป็นสถานีขนส่งผู้โดยสารที่จัดตั้งตามประกาศของกระทรวงคมนาคม เมื่อปี พ.ศ. 2525 เป็นสถานีขนส่งผู้โดยสารแห่งที่สองของภาคใต้ ตั้งอยู่เลขที่ 27/95-97 ถนนกะโรม ตำบลโพธิ์เสด็จ อำเภอเมืองนครศรีธรรมราช จังหวัดนครศรีธรรมราช
ประวัติ
สถานีขนส่งผู้โดยสารจังหวัดนครศรีธรรมราช จัดตั้งโดยประกาศกระทรวงคมนาคม เมื่อวันที่ 15 สิงหาคม พ.ศ. 2525 เพื่ออำนวยความสะดวกในการเดินทางแก่ประชาชนในจังหวัดนครศรีธรรมราช และจังหวัดใกล้เคียง จัดเป็นสถานีขนส่งผู้โดยสารแห่งที่ 2 ของภาคใต้ ต่อจากสถานีขนส่งผู้โดยสารอำเภอหาดใหญ่ จังหวัดสงขลา โดยได้รับมอบที่ดินจากห้างหุ้นส่วนจำกัด สันทัดกันตัง โดย นายสันทัด โอวรารินทร์ ได้มอบที่ดินและสิ่งก่อสร้างให้กรมการขนส่งทางบก และได้ทำสัญญาให้ที่ดินและสิ่งก่อสร้างสถานีขนส่ง เมื่อวันที่ 18 สิงหาคม 2521
ต่อมาเทศบาลนครนครศรีธรรมราช ได้รับโอนสถานีขนส่งผู้โดยสารจังหวัดนครศรีธรรมราช เข้ามาอยู่ในการบริหารงานของเทศบาล ตั้งแต่วันที่ 30 มิถุนายน พ.ศ. 2548
เส้นทางระหว่างภูมิภาค
ผู้ให้บริการเส้นทางระหว่างภูมิภาคและการสำรองที่นั่ง
เส้นทางภายในภูมิภาค
เนื่องจากจังหวัดนครศรีธรรมราช เป็นจังหวัดที่มีขนาดใหญ่ มีพื้นที่ติดต่อกับหลายจังหวัด ทั้งยังมีที่ตั้งอยู่กึ่งกลางของภาคใต้ เป็นศูนย์กลางการเดินทางและขนส่งของภาคใต้ จึงมีเส้นทางรถโดยสารประจำทางเปิดให้บริการ ครอบคลุมหลายเส้นทาง ดังนี้
วัดบางเสียด
วัดบางเสียด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอเมืองพังงา จังหวัดพังงา เจ้าอาวาสรูปปัจจุบันคือ พระอธิการเคลือบ จิตตาวิโล
ตามประวัติวัดระบุว่าพระเขมรได้ธุดงค์มาจากไหนไม่มีใครทราบ ได้ปักกรดพักอาศัยอยู่เพื่อปฏิบัติธรรมในดงไม้สีเสียดหมู่บ้านบางเสียด ชาวบ้านได้ร่วมกันสร้างวัดให้ ต่อมาได้เคลื่อนย้ายจากที่เดิมมาสร้างใหม่ทางทิศตะวันตกติดต่อกับที่เดิมซึ่งชาวบ้านเรียกสถานที่เดิมว่า "วัดเก่า" หรือ "วัดนอก" อาคารเสนาสนะที่สำคัญ ได้แก่ อุโบสถหลังเก่า กว้าง 11 เมตร ยาว 16 เมตร โครงกร้างก่ออิฐถือปูนออกเฉียงทั้ง 4 ด้าน มีกำแพงล้อมรอบ ศาลาการเปรียญกว้าง 11 เมตร ยาว 21 เมตร สร้างเมื่อ พ.ศ. 2521 โครงสร้างคอนกรีตเสริมเหล็ก มีกำแพงล้อมรอบ กุฏิสงฆ์จำนวน 4 หลัง โครงสร้างคอนกรีตเสริมเหล็ก 2 หลัง อาคารไม้ 2 หลัง ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 1.37 เมตร ปางมารวิชัย นางพลพิทักษ์ (ยกอิ่น กำลัง) เป็นผู้สร้างถวายไว้เมื่อ พ.ศ. 2497 พระพุทธรูปทองเหลืองอีกองค์หนึ่งพระเพลากว้าง 93 เซนติเมตร ปางมารวิชัย นางสิว อุดมผล สร้างถวายไว้เมื่อ พ.ศ. 2522 มีพระพุทธรูปทองคำ 3 องค์ พระพุทธรูปเงิน 1 องค์ ขนาดพระเพลาเท่ากัน คือกว้าง 1 นิ้วฟุต
.ag
.ac เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศแอนทีกาและบาร์บิวดา เริ่มใช้ครั้งแรกเมื่อ พ.ศ. 2534
จ้างโดเมน
นอกเหนือจากวัตถุประสงค์การใช้งานเดิมที่เป็นรหัสประเทศแล้ว โดเมน .ag ยังได้วางตลาดเพื่อใช้สำหรับเว็บไซต์ที่เกี่ยวข้องกับการเกษตร และสำหรับไซต์ที่อ้างอิงสัญลักษณ์อะตอมสำหรับเงิน Ag. นอกจากนี้ยังมีการใช้งานที่เป็นไปได้สำหรับการจ้างโดเมนอื่นๆ สำหรับคำภาษาอังกฤษที่ลงท้ายด้วย -ag มูลนิธิเฮอริเทจใช้ .ag เพื่อย่อ URL (herit.ag)
".ag" หมายถึง "Aktiengesellschaft"
Aktiengesellschaft ย่อมาจาก AG เป็นคำภาษาเยอรมันที่หมายถึงบริษัทที่ถูกจำกัดด้วยหุ้น กล่าวคือ เป็นเจ้าของโดยผู้ถือหุ้น และอาจซื้อขายในตลาดหุ้น คำนี้ใช้ในเยอรมนี ออสเตรีย และสวิตเซอร์แลนด์ แต่ไม่ใช่ลีชเทินชไตน์หรือลักเซมเบิร์ก
สถานะทางกฎหมายของ .ag ในเยอรมนี
ศาลในเยอรมนี (5. Zivilsenat des Oberlandesgerichtes Hamburg) ตัดสินในเดือนกรกฎาคม 2547 ว่าโดเมน .ag สามารถจดทะเบียนได้โดย Aktiengesellschaft เท่านั้น และต่อท้ายด้วย AG ที่มีชื่อเดียวกันกับโดเมนเท่านั้น ตัวอย่างเช่น บริษัทที่มีผู้ถือหุ้นในเยอรมนีที่มีชื่อ X AG ไม่สามารถจดทะเบียนเป็น y.ag
.ai
.ai เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับแองกวิลลา เริ่มใช้ครั้งแรกเมื่อ พ.ศ. 2538
อ้างอิง
Toppdomän
กระดูกฝ่ามือชิ้นที่ 3
กระดูกฝ่ามือชิ้นที่ 3 หรือ กระดูกฝ่ามือของนิ้วกลาง (Third metacarpal bone or Metacarpal bone of the middle finger) เป็นกระดูกฝ่ามือชิ้นที่รองรับนิ้วกลาง และมีขนาดเล็กกว่ากระดูกฝ่ามือชิ้นที่ 2 เล็กน้อย
ที่พื้นผิวด้านหลังมือของฐานของกระดูกนี้จะมีส่วนที่ยื่นลงมาทางด้านเรเดียส (ด้านที่ติดกับนิ้วชี้) เรียกว่า สไตลอยด์ โพรเซส (styloid process) ซึ่งยื่นขึ้นมาประกอบกับทางด้านหลังของกระดูกแคปปิเตต (capitate) และด้านปลายของสไตลอยด์ โพรเซสมีพื้นผิวขรุขระซึ่งเป็นจุดเกาะปลายของกล้ามเนื้อเอกซ์เทนเซอร์ คาร์ไพ เรเดียลิส เบรวิส (Extensor carpi radialis brevis muscle)
หน้าประกบซึ่งเกิดข้อต่อด้านกระดูกข้อมือ (carpal) ด้านหลังมีลักษณะเว้า ด้านหน้าแบน เกิดเป็นข้อต่อกับกระดูกแคปปิเตต
อาหารแมว
อาหารแมว คืออาหารที่ผลิตหรือปรุงแต่งขึ้นให้แมวกิน แมวมีความต้องการสารอาหารเฉพาะทาง ในกระบวนการผลิตนั้น สารอาหารบางอย่าง เช่น วิตามินหลายชนิด และกรดอะมิโน ลดคุณภาพได้จากอุณหภูมิ ความดัน และการปรุงแต่งด้วยสารเคมี ดังนั้นสารอาหารนี้จึงเพิ่มเข้ามาหลังผลิตเสร็จเพื่อไม่ให้แมวขาดสารอาหาร ตัวอย่างเช่น กรดอะมิโนทอรีน ซึ่งพบในเนื้อสัตว์ จะลดคุณภาพได้ในระหว่างการผลิต จึงมีการเพิ่มทอรีนขึ้นมาในภายหลัง การขาดทอรีนในระยะยาวอาจทำให้ม่านตาเสื่อม เสียการมองเห็น และเป็นโรคหัวใจหยุดเต้นได้
โปรตีน
มีอยู่ในเนื้อสัตว์ เนื้อปลาและถั่วต่าง ๆ แมวนำประโยชน์ของโปรตีนแต่ละชนิดไปใช้ได้มากน้อยต่างกัน โปรตีนมีความสำคัญต่อแมวเกี่ยวกับการเจริญเติบโต การสร้างแอนติบอดีสำหรับป้องกันเชื้อโรค ซ่อมแซมเนื้อเยื่อต่าง ๆ ทำให้ขนงอก ตลอดจนสร้างเอนไซน์ต่าง ๆ เป็นต้น ลูกแมวที่กำลังเติบโตต้องการโปรตีนไม่น้อยกว่า 30 % ถ้าแมวได้รับอาหารที่มีโปรตีนต่ำกว่า 18 % จะเบี่ออาหาร
คาร์โบไฮเดรต
แมวต้องการคาร์โบไฮเดรตซึ่งมีอยู่ในน้ำตาล แป้งและข้าวต่าง ๆ เพื่อเป็นประโยชน์ในการเจริญเติบโต การผลิตน้ำนมและการทำงาน ความต้องการพลังงานของแมวขึ้นอยู่กับกิจกรรมของแมว เช่น แมวที่เคลื่อนไหว ทำงานวิ่งเล่น ย่อมต้องการพลังงานมากกว่าแมวที่นอนอยู่เฉยๆ
ไขมัน
แมวต้องการไขมันสำหรับพลังงานหรือแคลอรีประมาณ 8 % ไขมันให้พลังงานมากกว่าคาร์โบไฮเดรต 2 เท่าและไขมันยังมีกรดไขมันซึ่งมีความสำคัญต่อโภชนาการและการเจริญตามปกติของแมว แมวขาดกรดไขมันจะทำให้ผิวหนังแห้งและเจริญเติบโตช้า ถ้ามีไม่เพียงพอก่อให้เกิดอาการของโรคขึ้น นอกจากนี้ไขมันยังให้พลังงานเพื่อการเจริญเติบโตตลอดจนการต่อสู้ต่อความเครียด ความหนาว และถ้าขาดมากเกินไปอาจจะทำให้ตายได้
วิตามิน
วิตามิน หมายถึง สารจำนวนน้อยที่สำคัญต่อชีวิต ดังนั้นการให้วิตามินมากเกินไปจึงไม่จำเป็นและมีโทษด้วยวิตามินมีอยู่หลายชนิด ช่วยให้ร่างกายเจริญเติบโตและช่วยควบคุมการทำงานของอวัยวะต่าง ๆ อาหารแต่ละอย่างจะให้วิตามินแต่ละชนิดมากน้อยต่างกัน เช่น วิตามินเอ ช่วยในการต้านทานโรค มีในเนื้อสัตว์ ตับ ไข่แดง น้ำมันตับปลา
วิตามินบี ควบคุมความสมบูรณ์ ให้กับผิวหนัง ช่วยในการเจริญเติบโตของร่างกาย ป้องกันโรคทางประสาท มีในไข่แดง นม ตับ
วิตามินซี ช่วยบำรุงรักษาผิวหนังและขน แก้โรคลักปิดลักเปิด มีในพืชผักผลไม้
วิตามินดี ช่วยเสริมสร้างการเจริญเติบโตของร่างกายและกระดูก มีในน้ำมันตับปลา วิตามินดีที่มีมากและเพียงพอจะช่วยทำให้ธาตุแคลเซียมหรือฟอสฟอรัสที่ไม่ได้อัตราส่วนนั้นได้รับการใช้ให้เป็นประโยชน์ได้มากขึ้น
วิตามินอี มีความจำเป็นสำหรับการเจริญเติบโต การสืบพันธุ์และการผลิตน้ำนม ดังนั้นจึงควรให้วิตามินเหล่านี้แก่แมว โดยเฉพาะลูกแมว
แร่ธาตุ
มีอยู่หลายชนิดด้วยกัน ช่วยในการสร้างกระดูก ฟัน และเลือด ช่วยควบคุมการทำงานของอวัยวะต่าง ๆ อาหารแต่ละอย่างก็ให้แร่ธาตุแต่ละชนิดมากน้อยต่างกัน แร่ธาตุที่สำคัญ คือ แคลเซียมและฟอสฟอรัส เป็นแร่ธาตุที่ช่วยเสริมให้กระดูกแข็งแรง ถ้าขาดไปจะทำให้แมวเป็นโรคกระดูกอ่อนโค้งงอ
ชนิดของอาหารแมว
การเลี้ยงแมวตามบ้านส่วนใหญ่ของคนไทย ผู้เลี้ยงมักเลี้ยงแมวด้วยอาหารที่ปรุงขึ้นเองในครัว เช่น ข้าวคลุกปลาหรือไข่ต้มหรือน้ำแกงจืด ซึ่งแมวก็อยู่ได้ แต่ถ้าต้องการเลี้ยงอย่างดีเป็นพิเศษ ในบางครั้งอาจมีการเสริมอาหารประเภทเนื้อ นม เสริมให้กิน
สำหรับชนิดของอาหารแมวนั้น สามารถแบ่งออกได้ 3-4 ประเภท ไม่ว่าจะเป็นอาหารที่สามารถซื้อหามาปรุงเอง อาหารสดหรืออาหารสำเร็จรูป ซึ่งอาหารเหล่านี้มีความแตกต่างกันไปในแง่ของรสชาติ คุณภาพ ราคาและคุณค่าของอาหาร ซึ่งผู้เลี้ยงสามารถเลือกใช้ได้ตามความเหมาะสม
อาหารปรุงเอง
การปรุงอาหารขึ้นเองนั้นเป็นเรื่องปกติสำหรับการเลี้ยวแมวทั่ว ๆ ไป แต่ถ้าต้องการให้อาหารถูกส่วนถูกกับความต้องการของแมวควรปรุงให้ตรงตามสูตร อีกทั้งยังต้องมีความเข้าใจถึงหลักโภชนาการมาก่อน เพราะเป็นการปรุงอาหารให้ตรงตามที่แมวต้องการเป็นเรื่องที่ค่อนข้างยุ่งยากและค่อนข้างละเอียด ผู้เลี้ยงควรคำนวณทั้งอัตราส่วนและปริมาณของสารอาหารที่เหมาะสมตรงตามความต้องการของแมวในแต่ละวัย นอกจากนี้อาหารที่ปรุงเองจะมีรสชาติที่ไม่แน่นอน เช่น เค็ม หรือหวาน ซึ่งอาจไม่ถูกปากแมว บางครั้งอาหารอาจจะมีไขมันมากเกินไป ถ้าใส่ข้าวมากก็จะขาดวิตามิน ถ้าใส่เนื้อมากเกินไปก็จะได้รับโปรตีนเกินความจำเป็นส่งผลทำให้ย่อยยากกระเพาะต้องทำงานหนัก สิ่งเหล่านี้ต้องคำนึง
อาหารสด
เป็นอาหารผสมเสร็จ หาชื้อได้ตามซุปเปอร์มาร์เก็ตทั่วไป ราคาจะถูกกว่าอาหารสำเร็จรูปชนิดอื่นเล็กน้อย แต่มีข้อเสียคือต้องเก็บไว้ในช่องแช่แข็งตลอดเวลาเพราะเป็นอาหารสดจึงเสียง่าย ต้องซื้อบ่อย ๆ อาหารสดผสมเสร็จนี้บางชนิดก็มีคุณค่าทางอาหารครบ แต่บางชนิดก็มีไม่ครบ และนอกจากนี้อาหารผสมเสร็จยังมีคุณค่าทางอาหารน้อยกว่าอาหารสำเร็จ ก่อนนำมาให้แมวต้องปรุงให้สุกเสียก่อน
อาหารสำเร็จรูป
เป็นอาหารแมวที่มีจำหน่ายอย่างแพร่หลายทั่วไป โดยทั่วไปแล้วก็เป็นอาหารที่มีคุณค่าทางอาหารครบถ้วน ไม่ต้องกังวลเรื่องสัดส่วนอาหารเหมือนอาหารปรุงเองหรืออาหารสด อาหารสำเร็จรูปมีอยู่ด้วยกัน 2 แบบ คือ แบบเป็นเม็ดและแบบเปียก
อาหารแบบเม็ด
อาหารแมวแบบเป็นเม็ด หรือ อาหารแห้ง จะมีลักษณะเป็นเม็ดส่วนใหญ่มักมีลักษณะเป็นเม็ดกลม ๆ ประกอบด้วยธาตุอาหารและวิตามินแร่ธาตุต่าง ๆ ที่แมวต้องการอย่างเหมาะสม ส่วนประกอบของอาหารเม็ดโดยมากมาจากเนื้อสัตว์ ซึ่งได้ผ่านกระบวนการแปรรูป เช่น การบดและอบแห้ง มีคุณค่าของโปรตีนประมาณ 20 เปอร์เซ็นต์ ซึ่งเป็นอัตราส่วนที่เหมาะสมและเพียงพอต่อความต้องการของแมวในการนำไปใช้สร้างความเจริญเติบโต นอกจากนี้ยังมีส่วนประกอบของไขมันที่ช่วยสร้างพลังงานและความอบอุ่นให้แก่ร่างกาย มีวิตามินที่ช่วยให้แมวมันมีขนยาวสวยได้ ที่พิเศษคือมีไฟเบอร์ที่จะช่วยให้แมวท้องไม่ผูก นอกจากนี้อาหารแห้งยังมีประโยชน์ช่วยขัดฟันของแมวให้สะอาด เพราะเป็นเม็ดกรอบและการเคี้ยวอาหารแห้งก็เป็นการบริหารเหงือกให้แข็งแรงได้อีกด้วย
การให้แมวกินอาหารเม็ด ควรหัดให้กินตั้งแต่แมวยังเล็ก ๆ หลังอย่านมใหม่ ๆ หรือประมาณ 2 เดือน โดยผสมอาหารแห้งในน้ำนม เมื่อโตได้ประมาณ 3 เดือนจึงให้กินอาหารแห้งเพียงอย่างเดียว สำหรับแมวที่ไม่เคยกินอาหารแห้งมาก่อน การเปลี่ยนมาให้กินอาหารแห้งโดยฉับพลันอาจทำให้แมวท้องเสียได้ เพราะระบบย่อยของแมวนั้นอ่อนไหวและผิดปกติได้ง่ายมาก ฉะนั้นการให้อาหารแมวจึงต้องค่อย ๆ เปลี่ยนโดยสามารถนำอาหารเม็ดมาคลุกผสมกับอาหารเดิมที่แมวเคยกินที่ละน้อย หรืออาจผสมเข้ากับน้ำ นม หรือน้ำแกง เพื่อให้อาหารเม็ดนิ่มขึ้น เมื่อแมวเริ่มชินแล้วจึงเปลี่ยนมาเป็นอาหารเม็ดเพียงอย่างเดียว
สิ่งที่ควรคำนึงสำหรับการเลี้ยงแมวด้วยอาหารแบบเม็ด คือ ควรจะมีถ้วยใส่น้ำสะอาดตั้งไว้ข้างชามอาหารเพื่อให้แมวกิน เพราะว่าอาหารแห้งนั้นมีน้ำเป็นส่วนประกอบไม่เกิน 10 เปอร์เซนต์เท่านั้น เมื่อแมวกินอาหารแห้งจะกลืนไม่ค่อยสะดวกทำให้คอแห้งหิวน้ำได้
อาหารแบบเปียก
อาหารแมวแบบเปียกหรือที่เรียกกันอีกอย่างหนึ่งว่า อาหารกระป๋อง แมวมักจะชอบอาหารชนิดนี้มากกว่าอาหารแบบเม็ด เพราะอาหารเปียกมีลักษณะใกล้เคียงกับอาหารปรุงเอง คือมีลักษณะเป็นน้ำและเนื้อนุ่ม โดยส่วนใหญ่มักประกอบไปด้วยเนื้อปลาหรืออาหารทะเล เช่น กุ้ง ปู หอยผสมในเจลลี่
บิวเทน
บิวเทน (butane) เป็นสารประกอบอินทรีย์ที่มีสูตรเคมี C4H10 ลักษณะเป็นแก๊สไม่มีสี มีกลิ่นคล้ายแก๊สโซลีนหรือแก๊สธรรมชาติ มีความไวไฟสูง คำว่า "บิวเทน" อาจหมายความได้ถึง n-butane หรือ isobutane ซึ่งเป็นไอโซเมอร์กัน แต่ตามหลักการเรียกชื่อของสหภาพเคมีบริสุทธิ์และเคมีประยุกต์ระหว่างประเทศ (IUPAC) บิวเทนจะหมายถึง n-butane เพียงอย่างเดียว บิวเทนมีรากศัพท์มาจากกรดบิวทีริก ซึ่งมาจากคำภาษาละติน butyrum แปลว่าเนย ถูกค้นพบโดยเอดเวิร์ด แฟรงก์แลนด์ในปี ค.ศ. 1849 และเอดมันด์ โรนัลส์เป็นคนแรกที่บรรยายถึงคุณสมบัติ
เมื่อมีออกซิเจนเพียงพอ: เมื่อมีออกซิเจนไม่เพียงพอ:
บิวเทนใช้ผสมกับแก๊สโซลีนเป็นน้ำมันเชื้อเพลิงและใช้เพิ่มเลขออกเทนในน้ำมันเบนซิน เมื่อผสมกับโพรเพนและสารไฮโดรคาร์บอนอื่น ๆ จะได้แก๊สปิโตรเลียมเหลว (LPG) หรือแก๊สหุงต้ม นอกจากนี้ยังใช้เป็นเชื้อเพลิงของไฟแช็ก เครื่องพ่นไฟสำหรับทำอาหารและสารขับดันสำหรับกระป๋องสเปรย์ เมื่อใช้เป็นแก๊สสำหรับบรรจุภัณฑ์จะมีเลขอีคือ E943a บิวเทนบริสุทธิ์โดยเฉพาะ isobutane ใช้เป็นสารทำความเย็นแทนฮาโลมีเทนที่ทำลายชั้นโอโซน บิวเทนเป็นสารระเหยที่เมื่อสูดดมเข้าไปจะก่อให้เกิดภาวะเคลิ้มสุข ง่วงซึม หัวใจเต้นผิดจังหวะ ความดันโลหิตผิดปกติ หมดสติ และอาจเสียชีวิตจากภาวะขาดอากาศหายใจและเว็นทริคูลาร์ ฟิบริลเลชัน
ภาษามาเลเซีย
ภาษามาเลเซีย (Bahasa Malaysia, ยาวี: بهاس مليسيا) หรือ ภาษามลายูมาเลเซีย (Bahasa Melayu Malaysia) เป็นชื่อที่มักใช้เรียกภาษามลายูที่ใช้ในประเทศมาเลเซีย (ตรงข้ามกับวิธภาษามลายูที่ใช้ในประเทศอินโดนีเซียซึ่งเรียกว่าภาษาอินโดนีเซีย) อย่างไรก็ตาม ตามรัฐธรรมนูญแล้ว ภาษาราชการของมาเลเซียคือ "ภาษามลายู" แต่ในบางครั้งรัฐบาลมาเลเซียก็เรียกภาษาราชการว่า "ภาษามาเลเซีย"
ระบบการเขียน
กฎหมายกำหนดให้อักษรของภาษามาเลเซียเป็นอักษรละติน หรือรู้จักกันในภาษามลายูว่า รูมี (อักษรโรมัน) โดยจะต้องไม่กำหนดให้ใช้อักษรอาหรับที่มีชื่อว่า ยาวี (หรืออักษรมลายู) เพื่อจุดประสงค์ดังกล่าว อักษรรูมีมีสถานะใช้งานอย่างเป็นทางการ ในขณะเดียวกันก็มีความพยายามรักษาและฟื้นฟูการใช้งานอักษรยาวีในประเทศมาเลเซียอักษรยาวี  อย่างไรก็ตาม อักษรละตินเป็นอักษรที่ใช้งานกันมากที่สุด ทั้งในเชิงทางการและไม่ทางการ
คำยืม
ภาษามาเลเซียมีคำยืมส่วนใหญ่มาจากภาษาสันสกฤต, ทมิฬ, ฮินดูสตานี, เปอร์เซีย, โปรตุเกส, ดัตช์, กลุ่มภาษาจีน, อาหรับ และอังกฤษ ภาษามลายูมาเลเซียสมัยใหม่ยังได้รับอิทธิพลทางคำศัพท์จากภาษาอินโดนีเซีย ส่วนใหญ่มาจากละคร ละครโทรทัศน์ และดนตรีอินโดนีเซีย
พ.ศ. 2119
พุทธศักราช 2119 ใกล้เคียงกับ
กริสเตียน อันซัลดิ
กริสเตียน ดานิเอล อันซัลดิ (Cristian Daniel Ansaldi; เกิด 20 กันยายน ค.ศ. 1986) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับโตรีโน และเคยลงเล่นให้กับทีมชาติอาร์เจนตินาทั้งหมด 5 นัด
นิวเวลส์โอลด์บอยส์
อันซัลดิเกิดที่โรซาริโอ เริ่มต้นอาชีพโดยเล่นให้กับนิวเวลส์โอลด์บอยส์ในปริเมราดิบิซิออน และได้เป็นนักเตะตัวหลักได้ในเวลาไม่นาน
รูบินคาซัน
เดือนมกราคม 2008 เขาถูกขายให้กับรูบินคาซัน และไดแชมป์รัสเซียนพรีเมียร์ลีกร่วมกับทีมในปี 2008 และ 2009
เซนิตเซนต์ปีเตอส์เบิร์ก
อันซัลดิออกจากรูบินคาซันและย้ายไปร่วมทีมเซนิตเซนต์ปีเตอส์เบิร์กในปี 2013
อัตเลติโกมาดริด (ยืมตัว)
ในวันที่ 1 สิงหาคม 2014 เขาย้ายไปร่วมทีมอัตเลติโกมาดริดด้วยสัญญายืมตัว เพื่อร่วมทีมในช่วงเปิดฤดูกาล แต่ใน 9 วันถัดมาเกิดอุบัติเหตุสะโพกของเขาไปกระแทกกัยศีรษะเพื่อนร่วมทีมมาริโอ ซัวเรสในนัดกระชับมิตรที่พบกับว็อลฟส์บวร์คทำให้ซัวเรสได้รับบาดเจ็บที่สมอง
เขาลงเล่นนัดแรกให้กับทีมในนัดแรกของซูเปร์โกปาเดเอสปัญญา 2014 เมื่อวันที่ 19 สิงหาคม ซึ่งเสมอเรอัลมาดริด 1–1 โดยเขาลงมาเป็นตัวสำรองแทนที่ของกีเยร์เม่ ซิเกราในนาทีที่ 64
เจนัว
อันซัลดิย้ายไปร่วมทีมเจนัวด้วยสัญญายืมตัวในฤดูกาล 2015–16 โดยในสัญญามีเงื่อนไขในการซื้อตัว และเขาได้ย้ายไปร่วมทีมถาวรในวันที่ 31 พฤษภาคม 2016 โดยเจนัวซื้อตัวเขาในราคา 4 ล้านยูโร
ในวันที่ 22 มิถุนายน 2016 อันซัลดิตกลงสัญญากับอินเตอร์มิลาน ภายใต้เงื่อนไขได้ใช้สิทธิ์ซื่อตัวที่มีอยู่ในสัญญายืมตัวและขายต่อให้อินเตอร์มิลาน แต่เจนัวไม่สามารถจ่ายเงินให้เซนิตเซนต์ปีเตอส์เบิร์กได้ทันกำหนดในวันที่ 30 มิถุนายน 2016 ทำให้สิทธิ์ในตัวนักเตะกลับไปเป็นของเซนิตซึ่งมีสัญญาไปจนถึงฤดูร้อนปี 2017 แต่อย่างไรก็ตามอันซัลดิยังสามารถลงเล่นให้กับอินเตอร์มิลานในนัดที่พบกับวัทเทินส์ เมื่อวันที่ 9 กรกฎาคม 2016 ซึ่งเป็นนัดกระชับมิตรนัดแรก และเขาได้ร่วมเดินทางไปกับทีมในรายการแข่งขันนัดกระชับมิตรช่วงก่อนเปิดฤดูกาลที่สหรัฐอเมริกาอีกด้วย จากนั้นในวันที่ 29 กรกฎาคม เซนิตได้ประกาศว่าสามารถทำตกลงกับเจนัวเกี่ยวกับการย้ายทีมของเขาได้แล้ว
อินเตอร์มิลาน
วันที่ 30 กรกฎาคม 2016 อันซัลดิย้ายจากทีมเจนัวไปร่วมทีมอินเตอร์มิลาน แต่หลังจากย้ายทีมได้ไม่นานเขาได้รับบาดเจ็บที่เอ็นเข่าด้านในทำให้ต้องพักรักษาตัวหลายสัปดาห์ อันซัลดิลงเล่นนัดแรกให้กับทีมในนัดที่แพ้ให้กับสปาร์ตา ปราก 3–1 ใน ยูฟ่ายูโรปาลีก ฤดูกาล 2016–17 กลุ่มเค ในฤดูกาลแรกเขาลงเล่นให้กับทีม 26 นัด โดยเป็นการลงเล่นในลีก 21 นัด เขาถูกไล่ออกในนัดที่พบกับปาแลร์โม
อันซัลดิมีชื่อเป็นตัวสำรองและไม่ได้ลงสนามใน 2 นัดแรกของอินเตอร์มิลานในเซเรียอา ฤดูกาล 2017–18 ก่อนจะย้ายไปโตรีโนด้วยสัญญายืมตัว
โตรีโน
ในวันที่ 31 สิงหาคม 2017 อันซัลดิย้ายไปโตรีโนด้วยสัญญายืมตัว 2 ปี โดยมีเงื่อนไขในการซื้อตัวถาวร เขาลงเล่นนัดแรกให้กับทีมในวันที่ 20 กันยายน 2017 โดยเป็นเกมเยือนที่ชนะอูดีเนเซ 3–2 หลังจากนั้นเขาสามารถทำประตูแรกกับทีมได้ในวันที่ 31 มีนาคม 2018 ในนัดที่ชนะคัลยารี 4–0
เส้นเมริเดียนที่ 103 องศาตะวันออก
เส้นเมริเดียนที่ 103 องศาตะวันออก คือ เส้นลองจิจูดที่ลากจาก ขั้วโลกเหนือผ่านมหาสมุทรอาร์กติก, ทวีปเอเชีย, มหาสมุทรอินเดีย, มหาสมุทรใต้, และทวีปแอนตาร์กติกาเข้าสู่ขั้วโลกใต้
กริสเตียน อันซัลดิ
เกียรติประวัติ
รูบินคาซัน อัตเลติโกมาดริด เซนิตเซนต์ปีเตอส์เบิร์ก
เส้นเมริเดียนที่ 103 องศาตะวันออก
เส้นเมริเดียนที่ 103 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 77 องศาตะวันตก
จากขั้วโลกเหนือถึงขั้วโลกใต้
! scope="col" width="130" href="มหาสมุทรอินเดีย" |พิกัด ! scope="col" href="มหาสมุทรใต้" |ประเทศ ดินแดน หรือพื้นน้ำ ! scope="col" href="ทวีปแอนตาร์กติกา" |หมายเหตุ
! scope="row" style="background:#b0e0e6;" |มหาสมุทรอาร์กติก
! scope="row" style="background:#b0e0e6;" |ทะเลลัปเตฟ
<td style="background:#b0e0e6;"> !🇷🇺
! scope="row" | 🇷🇺
แคว้นอีร์กูทสกา — จากพิกัด 59.3°N, 103°W สาธารณรัฐบูเรียเทีย — จากพิกัด 51.9°N, 103°W
! scope="row" | 🇲🇳
! scope="row" |
มณฑลกานซู — จากพิกัด 39.1°N, 103°W มณฑลชิงไห่— ประมาณ 7 กิโลเมตร จากพิกัด 36.26667°N, 103°W มณฑลกานซู — จากพิกัด 36.2°N, 103°W มณฑลเสฉวน — จากพิกัด 34.23333°N, 103°W มณฑลยูนนาน— จากพิกัด 27.36667°N, 103°W มณฑลเสฉวน — จากพิกัด 26.73333°N, 103°W มณฑลยูนนาน — จากพิกัด 26.48333°N, 103°W
! scope="row" | 🇻🇳
! scope="row" | 🇱🇦
! scope="row" | 🇹🇭
! scope="row" | 🇰🇭
! scope="row" style="background:#b0e0e6;" |อ่าวไทย
! scope="row" style="background:#b0e0e6;" |ทะเลจีนใต้
! scope="row" | 🇲🇾
! scope="row" style="background:#b0e0e6;" |ช่องแคบมะละกา
! scope="row" | 🇮🇩
! scope="row" style="background:#b0e0e6;" |มหาสมุทรอินเดีย
! scope="row" style="background:#b0e0e6;" |มหาสมุทรใต้
! scope="row" |ทวีปแอนตาร์กติกา
เจสส์ กลินน์
เจสซิกา แฮนนาห์ กลินน์ (เกิด 20 ตุลาคม ค.ศ. 1989) หรือชื่อในการแสดงว่า เจสส์ กลินน์ เป็นนักร้อง และนักแต่งเพลงชาวอังกฤษเชื้อสายยิว เธอเริ่มต้นทำงานดนตรีจากการทำงานในบริษัทบริหารจัดการศิลปิน และได้เซ็นสัญญาเป็นศิลปินกับสังกัดแบล็กบัตเตอร์เรเคิดส์และแอตแลนติกเรเคิดส์ กลินน์มีชื่อเสียงหลังจากเป็นศิลปินรับเชิญในเพลง "แรเทอร์บี" ของคลีนแบนดิต เพลง "มายเลิฟ" ของรูต 94 และเพลง "นอตเลตทิงโก" ของไทนี เทมพาห์ ซึ่งทั้งสามเพลงขึ้นอับดับ 1 บนชาร์ตซิงเกิลแห่งสหราชอาณาจักร เช่นเดียวกับเพลงในอัลบั้มชุดแรกของเธอในปี ค.ศ. 2015 ไอครายเวนไอลาฟ ได้แก่ "โฮลด์มายแฮนด์" และ "โดนต์บีโซฮาร์ดออนยัวร์เซลฟ์" ทำให้กลินน์เป็นศิลปินหญิงเดี่ยวชาวอังกฤษคนที่สองหลังจากเชอรีล โคล ที่มีเพลงขึ้นอันดับหนึ่งบนชาร์ตในสหราชอาณาจักรถึงห้าเพลง ตัวอัลบั้มประสบความสำเร็จอย่างมากในสหราชอาณาจักร เปิดตัวที่อันดับ 1 บนชาร์ตอัลบั้ม นอกจากนี้กลินน์ยังทำงานเขียนเพลงให้กับศิลปินหลายคน
กลินน์ได้รับรางวัลแกรมมี ในสาขาบันทึกเสียงเพลงแดนซ์ยอดเยี่ยมแห่งปี จากผลงานเพลง "แรเทอร์บี" ที่เธอร้องร่วมกับคลีนแบนดิต และถูกเสนอชื่อเข้าชิงรางวัลทั้งในยุโรปและนานาชาติในฐานะศิลปินเดี่ยวกับเพลง "โฮลด์มายแฮนด์" และศิลปินรับเชิญ
1989–2013: ชีวิตช่วงแรกและเริ่มต้นอาชีพนักร้อง
เจสซิกา แฮนนาห์ กลินน์ เกิดเมื่อวันที่ 20 ตุลาคม ค.ศ. 1989 ที่โรงพยาบาลรอยัลฟรี ในหมู่บ้านแฮมป์สเตด และเติมโตที่มัสเวลล์ฮิลล์ ลอนดอนเหนือ เป็นบุตรสาวครอบครัวชาวยิว พ่อเป็นผู้แทนซื้อขายที่ดิน และแม่ทำงานในฝ่ายคัดสรรและพัฒนาศิลปิน กลินน์เข้าโรงเรียนอนุบาลที่สุเหร่ายิวในวูดไซด์พาร์ก และโรงเรียนประถมศึกษาที่โรดส์อเวนิว ก่อนจะเข้าโรงเรียนฟอร์ทิสเมียร์ในระดับมัธยมศึกษา ระหว่างนั้นเธอได้ออดิชันหลายเวทีการประกวดรวมทั้งรายการดิเอ็กซ์แฟกเตอร์ ขณะอายุ 15 ปี แต่ไม่ผ่านเข้ารอบเนื่องจากเกิดการโต้แย้งกับโปรดิวเซอร์รายการ กลินน์สำเร็จการศึกษาในระดับเอเมื่ออายุ 18 ปี เธอเริ่มทำงานในร้านทำผม ร้านขายเสื้อผ้า และฟิตเนสตามคำแนะนำของพ่อและแม่ และเดินทางท่องเที่ยวกับเพื่อน จนกระทั่งกลินน์ได้งานในบริษัทบริหารจัดการศิลปิน ทำให้เธอได้เรียนรู้การทำงานและตัดสินใจเป็นนักร้อง โดยแต่งเพลงเกี่ยวกับประสบการณ์ชีวิตของตัวเอง และทำงานกับโปรดิวเซอร์และนักแต่งเพลงเป็นระยะเวลาสี่ปี
กลินน์ได้ศึกษาและจบหลักสูตรพัฒนาศิลปินที่แอคเซสทูมิวสิก วิทยาลัยดนตรีในลอนดอนตะวันออก สถานที่ที่เธอพบกับจินจิน นักแต่งเพลงชาวอังกฤษ และเบลสบีตส์ โปรดิวเซอร์เพลงชาติเดียวกัน ซึ่งต่อมาทั้งสามคนก็ได้ทำงานเพลงร่วมกัน จนปี ค.ศ. 2013 หนึ่งในงานเพลงของกลินน์และจินจินได้รับความสนใจจากค่ายเพลงแบล็กบัตเตอร์เรเคิดส์ กลินน์จึงได้เซ็นสัญญาเป็นศิลปินกับทางค่าย โจ กอสซา ผู้บริหารร่วมของค่ายกล่าวถึงกลินน์ว่า "เสียงของเธอทำให้ผมประหลาดใจ [...] มันมีความพิเศษในตัว และเธอสามารถพูดถึงสิ่งต่าง ๆ ในทุกวันในทางที่ดีเลิศ" และในเดือนสิงหาคม กลินน์ได้เซ็นสัญญากับสังกัตแอตแลนติกเรเคิดส์ เธอจึงออกจากงานบริหารตราสินค้าให้กับบริษัทเครื่องดื่มในเวลานั้น
2013–14: ประสบความสำเร็จ
ระหว่างปี ค.ศ. 2013 โปรดิวเซอร์เพลงแนวดีปเฮาส์ รูต 94 ได้ทาบทามให้กลินน์ช่วยเขียนเนื้อเพลงใหม่จากเดโม และร้องเสียงหลักแก่เพลง "มายเลิฟ" ของเขา ซึ่งออกมาครั้งแรกในอัลบั้มรวมเพลง แอนนี แมก พรีเซนตส์ 2013 ของแอนนี แมก ดีเจชาวไอร์แลนด์ ในเดือนตุลาคม ค.ศ. 2013 กลินน์ถูกทาบทามอีกครั้งจาก คลีนแบนดิต วงดนตรีแนวอิเล็กทรอนิกส์ ให้ร้องรับเชิญในเพลง "แรเทอร์บี" หลังจากที่พวกเขาได้ฟังเสียงของเธอในเพลง "มายเลิฟ" แจ็ก แพตเทอร์สัน สมาชิกในวง กล่าวว่า "ความละเอียดอ่อนอันแท้จริงของความรู้สึกอยู่ในเสียงของเธอ [...] คุณสามารถได้ยินความเปราะบางในตัวเธอ แต่ในเวลาเดียวกันมันเต็มเปี่ยมไปด้วยพลัง"
หลังจากเพลง "มายเลิฟ" และ "แรเทอร์บี" ถูกออกมาเป็นซิงเกิล ทั้งสองเพลงเปิดตัวที่อันดับ 1 บนชาร์ตซิงเกิลแห่งสหราชอาณาจักร โดยเพลง "แรเทอร์บี" ทำยอดขายเร็วที่สุดเป็นอันดับสามและมียอดสตรีมมิงสูงที่สุด ทำให้มียอดขายสูงที่สุดเป็นอันดับสองในสหราชอาณาจักร ประจำปี ค.ศ. 2014 ด้วยยอดขายทั้งหมด 1.29 ล้านหน่วย นอกจากนี้ยังขึ้นอันดับหนึ่งและห้าอันดับแรกบนชาร์ตซิงเกิลในยุโรปและเอเชีย รวมถึงขึ้นอันดับ 10 บนชาร์ตบิลบอร์ดฮอต 100 กลินน์ได้รับรางวัลแกรมมีตัวแรกของเธอ ในสาขาบันทึกเสียงเพลงแดนซ์ยอดเยี่ยมแห่งปีจากเพลง "แรเทอร์บี" ร่วมกับคลีนแบนดิต และถูกเสนอชื่อเข้าชิงรางวัลบริตอะวอดส์ ในสาขาซิงเกิลบริติชยอดเยี่ยม เช่นเดียวกับเพลง "มายเลิฟ" และรางวัลบีบีซีมิวสิกอวอดส์ ในสาขาเพลงแห่งปี
2014–ปัจจุบัน: อัลบั้ม ไอครายเวนไอลาฟ
ในเดือนกุมภาพันธ์ ค.ศ. 2014 กลินน์ได้อัปโหลดมิวสิกวิดีโอสำหรับเพลง "โฮม" เพลงแรกในฐานะศิลปินเดี่ยวที่ถูกเผยแพร่จากการทำงานร่วมกับจินจินและเบลสบีตส์ และในเดือนกรกฎาคม "ไรต์เฮียร์" ซิงเกิลแรกของเธอออกจำหน่าย เปิดตัวบนชาร์ตสหราชอาณาจักรและอีกหลายประเทศ ระหว่างกลางปีจนถึงปลายปี ค.ศ. 2014 กลินน์ทำการแสดงในหลายงานเทศการดนตรีที่สหราชอาณาจักร ได้แก่ แกลสตันบูรี, ซัมเมอร์ซีรีส์ทีตำหนักซัมเมอร์เซต, เบสติวัล, เลิฟบ็อกซ์, วีเฟสติวัล และไวร์เลสส์ และเริ่มแสดงทัวร์ทั่วสหราชอาณาจักรตั้งแต่เดือนตุลาคม เริ่มที่เมืองเชฟฟีลด์และสิ้นสุดที่อิเล็กทริกบริกซ์ตันในลอนดอน เธอยังร่วมเขียนเพลงกับไทนี เทมพาห์, ริตา โอรา, รูดิเมนทัล, ลิตเทิลมิกซ์, อิกกี อะเซเลีย และเอ็มพอยท์โอ  และมีผลงานเพลงที่สองร่วมกับคลีนแบนดิตชื่อว่า "เรียลเลิฟ" ในฐานะศิลปินเจ้าของเพลงร่วม โดยเพลงออกจำหน่ายในเดือนพฤศจิกายน และเปิดตัวที่อันดับที่ 2 บนชาร์ต
ซิงเกิลที่สองของกลินน์ "โฮลด์มายแฮนด์" ออกมาในเดือนมีนาคม ค.ศ. 2015 เปิดตัวบนชาร์ตอันดับ 1 เป็นเวลาสามสัปดาห์ โดยเป็นเพลงอันดับหนึ่งเพลงแรกในฐานะศิลปินเดี่ยว และเข้าชาร์ตบิลบอร์ดฮอต 100 เป็นครั้งที่สอง  ต่อมาในเดือนมิถุนายน เธอได้ร้องรับเชิญอีกครั้งในเพลง "นอตเลตทิงโก" ของแร็ปเปอร์ชาวอังกฤษ ไทนี เทมพาห์ เพลงเปิดตัวที่อันดับ 1 บนชาร์ต กลินน์ได้รับการผ่าตัดติ่งเนื้อออกจากเส้นเสียงของเธอกับแพทย์ผู้เคยให้การรักษากับแซม สมิธ ทำให้เธอต้องยกเลิกหลายการแสดงอย่างกะทันหัน เช่น แกลสตันบูรี ไอสล์ออฟไวท์ และการแสดงร่วมทัวร์ของจอห์น เลเจนด์  ซิงเกิลต่อมา "โดนต์บีโซฮาร์ดออนยัวร์เซลฟ์" ออกมาในเดือนสิงหาคม และทำอันดับ 1 บนชาร์ตได้ กลินน์จึงเป็นศิลปินหญิงเดี่ยวชาวอังกฤษคนที่สองที่มีเพลงขึ้นอันดับหนึ่งบนชาร์ตสหราชอาณาจักรทั้งหมดห้าเพลงหลังจากเชอรีล โคล   และสัปดาห์ต่อมาเธอออกอัลบั้มเปิดตัวชื่อว่า ไอครายเวนไอลาฟ จากการทำงานร่วมกับจินจินและเบลสบีตส์ และโปรดิวเซอร์หลายคนอย่างนอติบอย น็อกซ์บราวน์ และสตาร์สมิธ  อัลบั้มเปิดตัวที่อันดับ 1 บนชาร์ตอัลบั้ม ทำยอดขายในสหราชอาณาจักรจำนวนมากจากการรับรองระดับทองคำขาว 3 ครั้งจากองค์กรตัวแทนอุตสาหกรรมสิ่งบันทึกเสียงอังกฤษ ส่วนบนชาร์ตบิลบอร์ด 200 อัลบั้มเข้าใน 30 อันดับแรก   ทัวร์คอนเสิร์ต เอนท์กอตฟาร์ทูโกทัวร์ ถูกจัดขึ้นเพื่อส่งเสริมอัลบั้ม
ในเดือนกันยายน ค.ศ. 2015 กลินน์ปรากฏตัวในรายการดิเอ็กซ์แฟกเตอร์ ฤดูกาลที่ 12 ในฐานะกรรการรับเชิญของทีมเชอรีล โคล ช่วงบ้านของผู้ตัดสิน และในเดือนเดียวกันเธอเป็นผู้ดำเนินเรื่องภาพยนตร์สารคดีสั้นโดยนิตยสารไวซ์ เรื่อง เดอะบริตอินเวชัน เกี่ยวกับความรุ่งเรืองของดนตรีแนวอิเล็กทรอนิกส์แดนซ์ (อีดีเอ็ม) และบริติชแดนซ์ในสหรัฐอเมริกา ในเดือนพฤศจิกายน กลินน์ออกเพลง "เทกมีโฮม" เป็นซิงเกิลสำหรับโครงการการกุศลของบีบีซี ชิลเดรนอินนีด ประจำปี ค.ศ. 2015 เพลงทำอันดับสูงสุดที่อันดับที่ 6 เป็นเพลงที่แปดของกลินน์ใน 10 อันดับแรกบนชาร์ตสหราชอาณาจักร และในเดือนธันวาคม กลินน์ได้ขึ้นแสดงที่จิงเกิลเบลล์บอล
ต้นปี ค.ศ. 2016 กลินน์ได้จัดทัวร์คอนเสิร์ต ไอครายเวนไอลาฟนทัวร์ เพื่อส่งเสริมอัลบั้มในอเมริกาเหนือและยุโรป ระหว่างนั้นกลินน์ออกซิงเกิล "เอนท์กอตฟาร์ทูโก" แต่ไม่ประสบความสำเร็จบนชาร์ต  กลินน์ถูกเสนอเข้าชิงรางวัลบริตอะวอดส์ 3 สาขาร่วมถึงสาขาซิงเกิลบริติชแห่งปีจากเพลง "โฮลด์มายแฮนด์" และขึ้นแสดงเมดเลย์เพลงในอัลบั้ม ไอครายเวนไอลาฟ ในงาน กลินน์ปฏิเสธเป็นกรรมการในรายการ เดอะวอยซ์ ของสหราชอาณาจักร เพราะเธอไม่ได้มีความสนใจในหน้าที่นั้น ครึ่งปีหลังเป็นต้นมา กลินน์มีการแสดงสดร่วมทัวร์ของรูดิเมนทัลในออสเตรเลียและนิวซีแลนด์ ขึ้นแสดงในงานเทศการดนตรีแกลสตันบูรี และจัดทัวร์คอนเสิร์ตชื่อว่า เทกมีโฮมทัวร์ ในสหราชอาณาจักรและไอร์แลนด์   นอกจากนี้เธอยังร้องรับเชิญในเพลง "คิลเดอะไลตส์" ของดีเจคาสซิดี ประกอบซีรีส์อเมริกันเรื่องไวนิล และเพลง "ไอแคนฟีลอิต" ของดีเจเซิร์จวูด และร้องนำในเพลง "อิฟไอแคนต์แฮฟยู" กับแซเทอร์เดย์ไนต์ฟีเวอร์ สตูดิโออัลบั้มใหม่ของกลินน์ ได้ร่วมงานกับโทบี แกด สกริลเลกซ์ และปาร์ตีเน็กซ์ดอร์
อิทธิพล
ในวัยเยาว์กลินน์ได้รับอิทธิพลของดนตรีตอนเธออายุประมาณ 10 ปี หลังจากพ่อของเธอเปิดเพลงจากอัลบั้มของอีวา แคสซิดี ซองเบิร์ด ซึ่งเธอรู้สึกสัมผัสถึงอารมณ์ของเพลงได้ เธอจึงหลงรักในดนตรีเป็นอย่างมาก โดยเฉาะเพลงของมารายห์ แครี วิตนีย์ ฮิวสตัน และอารีธา แฟรงคลิน โดยเพลง "ฮีโร" ของแครีนั้น เป็นแรงผลักดันให้เธอร้องเพลงนี้ในการแสดงความสามารถครั้งแรกที่โรงเรียนมัธยมศึกษาของเธอ นอกจากนี้เธอยังชื่นชอบผลงานของทิมบาแลนด์และจัสติน ทิมเบอร์เลกด้วย  กลินน์ตัดสินใจทำงานอาชีพดนตรี เพราะเธอได้รับแรงบันดาลใจหลักมาจากเอมี ไวน์เฮาส์ หลังจากฟังอัลบั้ม แฟรงก์ กลินน์กล่าวว่า "พวกเราเหมือนพี่น้องกัน [มีเชื้อสายยิวเหมือนกัน] ถ้าเธอ [ไวน์เฮาส์] ทำงานดนตรีได้ ฉันก็ทำได้ เธอคือต้นแบบของการทำด้วยตัวเอง" หลังจากกลินน์เป็นศิลปินแล้ว เธอก็ได้รับแรงผลักดันในการเริ่มเขียนเพลงจากอิทธิพลจากอัลบั้ม เดอะมิสเซดูเคชันออฟลอรีนฮิลล์ ของลอรีน ฮิลล์ กลินน์ยังยกย่องแฟรงก์ โอเชียน เป็นอีกหนึ่งแรงบันดาลใจหลักในการทำงาน โดยเธอให้เหตุผลว่าโอเชียนมีแนวทางการทำเพลงให้ออกมามีเอกลักษณ์เฉพาะตัว โดยเพลงของโอเชียนเป็นหนึ่งในแรงบันดาลใจร่วมกับเพลงของพรินซ์และเมวิส สเตเปิลส์ ระหว่างกลินน์ทำอัลบั้ม ไอครายเวนไอลาฟ
กลินน์กล่าวถึงแซม คุก, เดสทินีส์ไชลด์, มารายห์ แครี, วิตนีย์ ฮิวสตัน, อารีธา แฟรงคลิน และเอตตา เจมส์ ว่าเป็นแรงบันดาลใจในรูปแบบการร้องเพลงของเธอ เช่นเดียวกับ เคนดริก ลามาร์, เจย์-ซี, แฟรงก์ โอเชียน และเอ็มมิเน็ม ในรูปแบบการแร็ป กลินน์ยังมีศิลปินคนอื่น ๆ ที่เป็นแรงบันดาลใจให้แก่เธอ ได้แก่ บียอนเซ่ แมรี เจ. ไบลจ์ และอินเดีย อารี
แนวดนตรีและรูปแบบเพลง
แนวเพลงของกลินน์เป็นแนวเฮาส์ ผสมกับแนวคลาสสิกและการร้องแบบโซลเป็นแนว "เฮาส์เปี่ยมพลัง" (powerhouse) อย่างในเพลง "มายเลิฟ" และ "แรเทอร์บี" ต่างจากอัลบั้ม ไอครายเวนไอลาฟ ที่ผสมแนวอิเล็กทรอนิกส์แดนซ์ อาร์แอนด์บี และกอสเปล ซึ่งแอนดี กิลล์ จากหนังสือพิมพ์ดิอินดีเพ็นเดนต์ นับถือ "กระบวนการสร้างและแนวเพลง" (regards both methods and themes) แต่เฮเซล คิลส์ จากนิตยสารสปิน ให้ความเห็นว่า "เป็นผลงานที่ไม่ใช่แนวของเธอ" (songs that aren’t even hers) เนื้อหาในอัลบั้มเกี่ยวกับการคิดบวกกับตัวเอง และเปลี่ยนจากความเสียใจให้เป็นความหวัง ตรงตามจุดประสงค์ของกลินน์ที่ต้องการให้อัลบั้มแสดงออกมาในเชิงบวก มอรา จอห์นสัน จากหนังสือพิมพ์เดอะบอสตันโกลบ กล่าวว่า "เสียงร้องแสดงถึงความน่าเกรงขาม" (formidable pipes) ถึงแม้ว่า "เนื้อเพลงแสดงถึงความปวดร้าว" ก็ตาม (a lyric with vulnerability) องค์ประกอบส่วนใหญ่ในอัลบั้มประกอบไปด้วยโน๊ตที่เล่นวนไปมา แทมโบรีน เสียงปรมมือ และเสียงพื้นหลังที่ร้องระหว่าง "โอ้" และ "อาเมน"
กลินน์มีช่วงเสียงร้องต่ำแบบคอนทราลโต หลายนักวิจารณ์มีความเห็นตรงกันว่าเสียงของเธอนั้นมีทั้งความหนักแน่น ทรงพลัง และอ่อนโยน นิตยสารโรลลิงสโตน ระบุว่า เสียงของกลินน์สามารถแสดงได้ "ทุกช่วงอารมณ์" (emotional gamut) เสียงร้องของเธอจึงถูกเปรียบเทียบกับเอมี ไวน์เฮาส์และเทย์เลอร์ เดย์น นิตยสารบิลบอร์ดให้คำวิจารณ์เชิงบวกสำหรับการแสดงสดในไอครายเวนไอลาฟทัวร์ โดยเปรียบเป็น "ยาวิเศษแสนไพเราะเหมาะแก่แก้วหู" (a downright delightful eardrum elixir) และชื่นชมทั้งเทคนิคเสียงแหบและหนักแน่น
พอร์เชอ เคย์แมน
พอร์เชอ เคย์แมน (Porsche Cayman) เป็นรถยนต์นั่งสมรรถนะสูง เครื่องยนตร์กลางลำท้าย ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท พอร์เชอ เอจี จากเยอรมนี โดยรุ่นแรกได้จำหน่ายขึ้นในปี ค.ศ. 2006 เคย์แมน คือรุ่นคูเป รุ่นที่ 3 ของค่ายพอร์เชอ เคย์แมน มีลักษณะส่วนใหญ่เหมือน บ็อกซเตอร์ ทุกประการ แต่ต่างจากบ็อกซเตอร์ตรงที่เปิดประทุนไม่ได้ เคย์แมน  มีโรงงานใหญ่อยู่ที่ฟินแลนด์ โดยมีบริษัท วอลเม็ท ออโตโมทีฟ ( Valmet Automotive ) เป็นผู้ประกอบรถยนต์ ส่วนที่เหลือจะผลิตที่ ชตุทท์การ์ท เยอรมนี และในปี ค.ศ. 2012 พอร์เชอ เคย์แมน ก็ได้เปลี่ยนมือบริษัทประกอบจาก วอลเม็ท ไปประกอบที่ออสเตรียแทน ซึ่งนอกจากจะผลิตพอร์เชอ เคย์แมนแล้ว ยังผลิต พอร์เชอ บ็อกซเตอร์อีกด้วย
ชื่อ
คำว่า "เคย์แมน" มาจากคำว่า "ไคย์แมน" (Caiman) ซึ่งเป็นสัตว์เลื้อยคลานจำพวกจระเข้ ตระกูลเดียวกับอะลิเกเตอร์ คำว่า "เคย์แมน" ไม่ได้หมายถึง หมู่เกาะเคย์แมน แต่อย่างใด นอกจากนี้ ชื่อเคย์แมน ก็มีบริษัทผลิรองเท้ายี่ห้อ Crocs ก็ได้ตั้งชื่อรองเท้าว่า เคย์แมน เหมือนกันอีก จนพอร์เชอ ก็ได้สั่งฟ้องละเมิดไป
โฉมที่ 2
เปิดตัวครั้งแรกที่งาน เจนีวา มอเตอร์ โชว์ ปี ค.ศ. 2012 ใช้รหัสว่า 981 โดยยังคงใช้ชื่อรุ่นย่อย เหมือนเดิม คือ เคย์แมน และ เคย์แมนเอส
โฉมที่ 3 (718 เคย์แมน; 982)
ในประเทศไทย พอร์เชอ 718 เคย์แมน นำเข้ามาจำหน่ายในราคาเริ่มต้นที่ 5,790,000 บาท (718 Cayman Touring) ไปจนถึง 8,900,000 บาท (718 Cayman GTS 4.0)
อะกูป์ฟอร์เดอะริช
อะกูป์ฟอร์เดอะริช (A Coup for the Rich; รัฐประหารเพื่อคนรวย) เป็นหนังสือภาษาอังกฤษเกี่ยวกับวิกฤตการณ์การเมืองช่วง พ.ศ. 2548-2549 และการรัฐประหาร ที่เขียนโดย รศ. ใจ อึ๊งภากรณ์ อาจารย์คณะรัฐศาสตร์ จุฬาลงกรณ์มหาวิทยาลัย
เนื้อหา
หนังสือนี้แสดงให้เห็นถึงทัศนคติของชนชั้นนำในสังคมที่สนับสนุนรัฐประหาร ที่เห็นว่า คนจนมีประชาธิปไตยมากเกินไป และโดยเขาเหล่านั้นแบ่งประเทศไทยว่ามีสองชนชั้นใหญ่ ๆ คือ "ชนชั้นกลางที่กระจ่างแจ้งและเข้าใจประชาธิปไตย" กับ "ชาวชนบทและชาวเมืองที่ยากจนอันแสนจะโง่เขลา" และหนังสือได้วิพากษ์นักวิชาการที่มีชื่อเสียง อาทิเช่น เอนก เหล่าธรรมทัศน์, ธีรยุทธ บุญมี และอดีตนายกรัฐมนตรี อานันท์ ปันยารชุนว่าปัจจุบันได้หันมาส่งเสริมแนวความคิดคุณค่าของเอเชีย เพื่ออธิบายเหตุผลของการทำรัฐประหารในครั้งนี้ โดยนักวิชาการเหล่านี้มองว่า ประชาธิปไตยแบบไทย ๆ นั้น ควรจะเป็นระบบผสมโดยการแบ่งปันอำนาจระหว่างรัฐบาลที่มาจากการเลือกตั้งกับสถาบันกษัตริย์
การเผยแพร่ในประเทศไทย
ในเดือนกุมภาพันธ์ พ.ศ. 2550 ศูนย์หนังสือจุฬาลงกรณ์มหาวิทยาลัย ได้สั่งระงับการขายหนังสือเล่มนี้ โดยรองผู้จัดการของศูนย์หนังสือฯ ให้เหตุผลว่า เป็นเพราะหนังสือดังกล่าวมีการอ้างอิงงานเขียนของ พอล แฮนด์ลีย์ ผู้เขียน The King Never Smiles ซึ่งเป็นหนังสือที่ถูกห้ามเผยแพร่ในประเทศไทย
ต่อมา หลังจากนั้นอีกเกือบหนึ่งปี กองบัญชาการตำรวจนครบาลได้ออกหนังสือที่ ตช.0016.146/289 ลงวันที่ 18 มกราคม พ.ศ. 2551 เรื่อง "ขอความร่วมมือให้งดจำหน่าย หนังสือ A Coup for the Rich" ส่งมายังอธิการบดีมหาวิทยาลัยธรรมศาสตร์ ให้ผู้ที่เกี่ยวข้องหยุดจำหน่ายหนังสือดังกล่าว โดยคำสั่งดังกล่าวอ้างว่า “เนื้อหาในหนังสือมีข้อความดูหมิ่นสถาบันพระมหากษัตริย์ ... อาจทำให้ปวงชนชาวไทยเข้าใจพระมหากษัตริย์ผิด” เอกสารลงนามโดย พล.ต.ต.จุตติ ธรรมมโนวานิช รองผู้บัญชาการ กองบัญชาการตำรวจนครบาล ซึ่งมีตำแหน่งหัวหน้าคณะพนักงานสืบสวนสอบสวนหนังสือเล่มนี้อีกตำแหน่งหนึ่ง โดย ศ.ดร.สุรพล นิติไกรพจน์ อธิการบดีมหาวิทยาลัยธรรมศาสตร์ ได้ลงลายมือชื่อท้ายเอกสารและให้ความเห็นว่า “ให้ศูนย์หนังสือดำเนินการตามที่ตำรวจสันติบาลได้แจ้งมาเป็นลายลักษณ์อักษร” ลงวันที่ 24 มกราคม พ.ศ. 2551
การเลือกตั้งประธานาธิบดีฝรั่งเศส ค.ศ. 1848
'''การเลือกตั้งประธานาธิบดีฝรั่งเศส พ.ศ. 2391''' เกิดขึ้นเมื่อวันที่ 10 ธันวาคม พ.ศ. 2391 เป็นการเลือกตั้งประธานาธิบดีคนแรกและคนเดียวในสมัยสาธารณรัฐฝรั่งเศสที่ 2